recursal/SuperWikiNEXT-32B huggingface dataset:
|  |
| --- |
| Birgitta Haukdal |
|  
Birgitta 2003 m. Eurovizijoje |
| Biografija |
| Pilnas vardas | Birgitta Haukdal Brynjarsdóttir |
| Dar žinoma | Birgitta |
| Gimė | 1979 m. liepos 28 d. (43 metai)  Husavikas, Islandijos vėliava Islandija |
| Žanrai | pop, poprokas |
| Veikla | dainininkė |
| Aktyvumo metai | 1999–dabar |
| Susijusi veikla | Írafár |

**Birgitta Haukdal Brynjarsdóttir** (g. 1979 m. liepos 28 d. Husavike), taip pat žinoma kaip **Birgitta**, – Islandijos dainininkė, pop grupės Írafár vokalistė. 2003 metais Birgitta atstovavo Islandijai 2003 m. Eurovizijos dainų konkurse su daina „Open Your Heart" ir užėmė aštuntą vietą.

Biografija
----------

Didžiąją savo gyvenimo dalį gyveno šiaurinėje Islandijoje. Nuo 1999 m. lapkričio mėn. Birgitta yra pop grupės Írafár vokalistė. 2000-ųjų vasarą grupė išleido debiutinį singlą „Hvar er ég?", o po dar dviejų išleistų dainų 2001 metais grupė pasirašė sutartį su didžiausia Islandijos įrašų kompanija „Skífan". 2002 m. lapkričio mėn. „Írafár" išleido debiutinį albumą „Allt sem ég sé". Šis albumas Islandijoje tapo greičiausiai parduodamu pop muzikos albumu per pastaruosius 25 metus ir tapo platininiu.

Nuo 2003 m. Birgitta yra viena iš populiariausių pop dainininkių Islandijoje. Tų pačių metų Islandijos muzikos apdovanojimuose pelnė geriausios metų pop žvaigždės ir metų atlikėjos apdovanojimus. 2003 metais atlikėja po pergalės nacionaliniame finale, išrinkta dalyvauti Eurovizijoje. Konkurse su daina „Open Your Heart" Birgitta užėmė aštuntą vietą, surinkusi 81 tašką.

Vėliau dar du kartus dalyvavo Islandijos atrankoje į Eurovizijos dainų konkursą – 2006 m. su daina „Mynd Af Þér" ir 2008 m. su „Núna veit ég", atlikdama duetu su Magni Ásgeirsson. Abu kartus atlikėja pateko į finalą, tačiau nelaimėjo.

2013 metais atlikėja vėl bandė laimę šalies atrankoje *Söngvakeppnin* su kūriniu „Meðal Andanna".

Nuorodos
--------

* Daina *Open Your Heart*

| Apdovanojimai ir pasiekimai |
| --- |
| Prieš tai:**Two Tricky  *„Angel"*** |  **Islandijos atstovė Eurovizijoje**2003 | Po to:**Jónsi  *„Heaven"*** |
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Notorycytes** |
| --- |
|  |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Žinduoliai  *( Mammalia)* |
| Poklasis: | Sterbliniai  *( Marsupialia)* |
| Būrys: | **Sterbliniai kurmiai**  *( Notoryctemorphia)* |
| Šeima: | **Sterbliniai kurmiai**  *( Notoryctidae)* |
| Gentis: | Sterbliniai kurmiai  *( Notorycytes)* |

 |

**Sterbliniai kurmiai**, **sterbliakurmiai** (*Notorycytes*) – sterblinių (*Marsupialia*) žinduolių poklasio monotipinio **sterblinių kurmių** (*Notoryctemorphia*) būrio gentis, vienintelė šeimoje.

Didumu ir išvaizda panašūs į Lietuvoje gyvenantį kurmį. Gyvena po žeme. Minta dirvožemo gyvūnais. Kojos trumpos, priekinės letenos stiprios, su stipriais rausiamaisiais nagais. Nosį saugo raginis skydas. Akys ir išorinės ausys redukuotos. Kailio plaukai trumpi ir minkšti. Paplitę centrinės Australijos smiltingose pusdykumėse.

Gentyje 2 rūšys:

* *Notorycytes caurinus*
* Sterbliakurmis (*Notorycytes typhlops*)
**BAR Honda**|  |
| Pilnas pavadinimas | British American Racing |
| Komandos bazė | Breklis, Jungtinė Karalystė |
| Komandos vadovai | Adrian ReynardDavid RichardsNick Fry |
| Pilotai | Kanada Jacques VilleneuveSuomija Mika SaloPrancūzija Olivier PanisJungtinė Karalystė Jenson Button |
| Debiutavo | 1999 Australijos GP |
| Dalyvavo GP | 118 |
| Čempionai |   |
| Konstruktorių įskaita: | 0 |
| Pilotų įskaita: | 0 |
| Laimėta GP | 0 |
| Pole pozicijos | 2 |
| Greičiausių ratų | 0 |
| Paskutinis sezonas | 2005 Kinijos GP m. |
|

**British American Racing** – buvusi Formulės 1 komanda iš Jungtinės Karalystės. Čempionate ji dalyvavo nuo 1999 iki 2005 m. Ekipa savo pirmąjį sezoną pradėjo pasirašydama sutartį su Supertec variklių tiekėja, tačiau kitais metais visiems likusiems sezonams variklius pakeitė Honda agregatai.

Komandos pavadinimas buvo duotas nuo pagrindinio rėmėjo cigarečių gamintojo British American Tobacco plc pavadinimo. 2004 m. viduryje 45 % komando akcijų įsigijo Honda, o po metu ir likusią dalį, tad 2005 m. visos komandos akcijos priklausė Honda kompanijai. 2006 m. ekipa buvo pervadinta į Honda, tačiau dar metams British American Tobacco plc liko pagrindiniu rėmėjų. Dėl didelių tabako reklamos suvaržymų Formulėje 1 ši kompanija 2006 m. pabaigoje pasitraukė iš šio sporto.

Istorija
--------

Jensonas Buttonas paskutiniame BAR 2005 m. sezone
Pirmąjį sezoną 2000 m. ekipa nepelnė nei vieno taško. Vėliau, pakeitus variklius į Honda agregatus, rezultatai ženkliai gerėjo. Jau pirmajame Australijos GP 2001 m. ekipos lenktynininkas Jacques Villeneuve pasiekė 4 finišo vietą. Tokį pat rezultatą jis pasiekė dar kelis kartus sezone, o ekipa surinkusi 20 taškų užėmė 5 galutinės įskaitos vietą.

Kitas sezonas rezultatais buvo panašus. Porą kartų ekipos lenktynininkai buvo užlipę ant trečiojo apdovanojimų pakylos laiptelio, tačiau gale sezono turėdama 17 taškų ji smuktelėjo į šeštą poziciją.

2002 m. sezonas buvo lūžis ekipos istorijoje – po neblogų pastarųjų sezonų šiame ekipos lenktynininkai niekaip nesugebėjo pakilti iki podiumo. Surinkusi vos 7 taškus ekipa galutinėje įskaitoje liko 8.

2003 m. į ekipą atėjo jaunasis britas Jensonas Buttonas. Kitą sezoną pakeitus padangas į Michelin, BAR ekipos rezultatai ženkliai pagerėjo. San Marino GP Buttonas pelnė pirmąją BAR ekipos pole poziciją, tačiau nepaisant 11 finišų podiume, pirmos pergalė taip ir nepasiekė. Sezone BAR aplenkė visus išskyrus Ferrari ir su 119 taškų užėmkė antrąją vietą.

2005 m. sezono startas nesusiklostė taip, kaip planavo ekipa. Jau trečiajame GP San Marine ekipa buvo diskvalifikuota trejoms lenktynėms už automobilių svorių neatitikimą FIA taisyklėms. Grįžus į lenktynes BAR ekipa nesugebėjo grįžti į normalaus darbo kelią. Tik įpusėjus sezonui ekipa sugebėjo finišuoti taškuose. Vėliau ji dar du kartus finišavo ant podiumo, tačiau to užteko surinkti tik 38 taškus ir užimti 6 vietą galutinėje įskaitoje. 2005 m. pabaigoje Honda perpirko visą 100 % kontrolinį BAR akcijų paketą. Tokiu būdu BAR ekipa baigė savo istoriją Formulėje 1.

Nuorodos
--------

|  |  |
| --- | --- |
|  | **Vikiteka: British American Racing** – vaizdinė ir garsinė medžiaga  |
|  |
| --- |
| BritNed |
|  |
| Vieta |
| **Šalys** | Nyderlandų vėliava Nyderlandai, Anglijos vėliava Anglija |
| **Trasa** | Greino sala - ( Šiaurės jūra ) – Roterdamas |
| Savininkai |
| **Partneriai** | National Grid plc (JK), TenneT (NED) |
| Gamyba |
| **Kabelio gamintojas** | ABB Group |
| **Pastočių gamintojas** | BAM Nuttall |
| **Statybų pradžia** | 2009 m. |
| **Statybų vertė** | 600 mln. € |
| **Atidarymas** | 2011 m. |
| Techninė informacija |
| **Jungties tipas** | Povandeninis kabelis |
| **Srovės tipas** | Aukštos įtampos tiesioginė |
| **Ilgis** | 260 km |
| **Galingumas** | 1000 MW |
| **Nuolatinė srovė** | 450 kv |
| **Polių skaičius** | 2 |
| **Grandžių skaičius** | 2 |
| Infolentelė: žiūrėti • aptarti • redaguoti |

**BritNed** – tarpvalstybinė elektros jungtis tarp Nyderlandų ir Jungtinės Karalystės. Linija prasideda Greino saloje, Kento grafystėje ir baigiasi šalia Roterdamo. Tai viena iš Europos elektros super tinklo projekto dalių.

Istorija
--------

2007 m. gegužės mėn. paskelbtas projekto siūlymas. 2009 m. rugsėjo 11 d. pradėti pirmojo kabelio tiesimo darbai. 2010 m. spalio mėn. visi tiesimo darbai jau buvo baigti, o 2011 m. balandžio 1 d. pradėta jungties eksploatacija.

Jungtį sudaro du aukštos įtampos tiesioginės srovės kabeliai, kurių bendroji elektros galia yra 1000 MW. Kadangi Jungtinė Karalystė nepriklauso Europos sinchroniniam elektros tinklui prie jungties abiejose pusėse prijungtos nuolatinės srovės intarpo stotys.

Nuorodos
--------

* Oficiali svetainė
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

1732 m. gamybos padėklas pažymėtas Britanijos sidabro žyme.
**Britanijos sidabras** (angl. *Britannia silver*) – sidabro lydinys, turintis 95,84 % sidabro, likęs paprastai būna varis.

Britanijos sidabro standartas Anglijoje buvo įvestas 1697 m. parlamento aktu, kuris pakeitė sterlingo sidabrą, buvusį privalomą sidabro gaminiams.
  
Sterlingo sidabro prabos ženklą „einantis saugantis liūtas" (*lion passant gardant*) pakeitė prabos ženklas „moters, paprastai vadinamos Britanija, figūra".

Naujo sidabro standarto įvedimas buvo dalis Anglijos vyriausybės pinginės reformos, kuri Viljamo III iniciatyva buvo pradėta 1696 m. Buvo bandoma nutraukti monetų iš sterlingo sidabro apipjaustymą ar perlydymą. Buvo tikėtasi, kad grynesnio sidabro naudojimas sidabro gaminiams apribos naujai kaldinamų sterlingo sidabro monetų perlydymą.

1720 m. birželio 1 d. sidabrakaliams vėl leista naudoti sterlingo sidabrą, o Britanijos sidabras buvo paliktas kaip papildomas Didžiosios Britanijos sidabro standartas.

1999 m. pasikeitė prabavimo taisyklės D. Britanijoje, Britanijos sidabrą imta žymėti nurodant prabą 958, o Britanijos prabos ženklo dėjimas neprivalomas.

Sidabrinės kaupimo monetos britanijos (jų reverse pavaizduota simbolinė Britanijos figūra), kurias Karališkoji monetų kalykla pradėjo kaldinti 1998 m. gaminamos iš Britanijos sidabro.

Britanijos sidabras nėra tas pats kaip *Britanijos metalas* – alavo lydinio, kuriame nėra sidabro.

Nuorodos
--------

* „Britannia" silver standard hallmarks in Great Britain
| Pietų Triondelagas*Sør-Trøndelag* |
| --- |
| 

|  |  |
| --- | --- |
|  |  |
|  |  |
|  |

 |
|  |
|  |
| **Valstybė** | Norvegijos vėliava Norvegija |
| **Administracinis centras** | Trondheimas |
|  |
| **Gyventojų** (2008) | 284 773 |
| **Plotas** | 18 848 km² |
| **Tankumas** (2008) | 15 žm./km² |
|  |
| **ISO 3166-2** | NO-16 |
|  |
| **Tinklalapis** | www.stfk.no |
|  **Vikiteka** | Pietų TriondelagasVikiteka |

**Pietų Triondelagas** – apskritis Norvegijoje, sudaranti pietinę Triondelago dalį ir besiribojanti su Šiaurės Triondelagu, Miore ir Rumsdaliu, Oplandu ir Hedmarku. Vakaruose yra Norvegijos jūra, o rytuose – Švedija. Trondheimo fjordas dalina apskritį į šiaurinę ir pietinę dalį. Virš 200 tūkst. gyventojų yra Trondheime ir jo priemiesčiuose. Regione kalbama Triondersko dialektu.

Istorija
--------

*Rørosmartna* – Rioroso žiemos turgus, 2007 m. vasaris
Žmonės šiame regione gyveno tūkstančius metų (Virvelinės keramikos kultūra). Derlingos žemumos aplink Trondeimo fjordą tikriausiai buvo svarbiausias galios centras vikingų laikais. Trondheime kelis šimtmečius gyveno archivyskupai, o miestas tapo piligrimystės centru po Šv. Olafo mirtis 1030 m. Riorosas pietrytinėje apskrities dalyje yra gerai išlikęs kalnakasybos miestas plynaukštėje, įtrauktas į Pasaulio paveldo sąrašą.

Klimatas
--------

Orą nulemia vėjo kryptis. Pietinės ir rytinės krypties vėjas atneša saulėtą orą, o vakarų atneša kritulius ir vėsų orą vasarą, šaltą orą žiemą. Šiaurės vėjas atneša sniegą (ir lietų pakrantėje). Vidutinis kritulių kiekis svyruoja nuo 2000 mm Foseno apylinkėse iki 850 mm Trondheime ir tik 500 mm Opdale. Toliau nuo kranto esančios aukštumos turi šaltas žiemas su užsilaikančia sniego danga, o pakrantėje vyrauja jūrinis klimatas su švelniomis ir vėjuotomis žiemomis. Suloje vidutinė temperatūra būna 1.5 °C šalčiausiais mėnesiais, o Riorose, kuris iškilęs 628 m virš jūros lygio, sausį vidutiniškai būna -11,2 °C. Vasaros temperatūros tais smarkiai nesiskiria, jos šilčiausios toliau nuo kranto ar žemumose, kurios turi užuovėją.

Išnašos
-------

1. ↑  MET.no[neveikianti nuoroda], kommuner Temperaturnormaler/Nedbørnormaler for Frøya i perioden 1961–1990


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| Ž • A • RNorvegijos administracinio suskirstymo vienetai |
| --- |
|  |
| Apskritys: | 
Estfoldas · Akešhiusas · Oslas · Hedmarkas · Oplandas · Biuskeriudas · Vestfoldas · Telemarkas · Rytų Agderis · Vakarų Agderis · Rugalandas · Hordalandas · Sognė ir Fjurdanė · Miorė ir Rumsdalis · Pietų Triondelagas · Trondheimas · Šiaurės Triondelagas · Nordlandas · Trumsas · Finmarkas | Norvegija |
|  |
| Arktis: | 
Svalbardas · Jan Majenas |
|  |
| Antarktis: | 
Buvė sala · Petro I sala · Karalienės Modos Žemė |

 |
| **Algė Savickaitė** |
| --- |
| Gimė | 1940 m. gegužės 1 d.Vilnius |
| Mirė | 2011 m. gruodžio 13 d. (71 metai)Vilnius |
| Palaidotas (-a) | Antakalnio kapinės |
|  |
| Veikla | Teatro pedagogė |
|  |
| Alma mater | 1958–1962 m. LVK(kurso vad. Irena Vaišytė,pedagogas Vladimiras Ilinkovskis) |

**Algė Savickaitė** (1940 m. gegužės 1 d. Vilniuje – 2011 m. gruodžio 13 d. Vilniuje) – žymi Lietuvos teatro pedagogė.

Biografija
----------

Tėvas Mykolas Savickas buvo tarpukario Lietuvos diplomatu, Lietuvos konsulu Latvijoje, dėdė Jurgis Savickis. Mama Angelė Rudaitytė dirbo Tautos ir „Vilkolakio" teatruose.

Baigė M. Melnikaitės vidurinę mokyklą. 1958–1962 m. mokėsi ir baigė Lietuvos valstybinę konservatoriją, įgijo dramos aktorės specialybę.

1962–1964 m. buvo Lietuvos televizijos ir radijo komiteto režisieriaus asistentė, nuo 1964 m. – Lietuvos valstybinės konservatorijos dėstytoja, menotyros kandidatė (1973 m.), nostrifikuota daktarė (1993 m.), docentė (1976 m.), profesorė (1995 m.). 1966–1969 m. mokėsi ir baigė Leningrado valstybinį teatro, muzikos ir kinematografijos institutą (dabar SPbGATI) ir įgijo režisierės bei pedagogės specialybę. Režisūros vadovas L. Grinšpunas, aspirantūros – profesorius L. Makarjevas. Režisūros praktiką atliko Georgijaus Tovstonogovo vadovaujamame Didžiajame dramos teatre (BDT). 1974–1975 m. stažavosi Lenkijoje, Varšuvos valstybinėje aukštojoje teatro mokykloje (PWST). Mokslinis vadovas – Tadeuszas Lomnickis. Stažavosi Vroclavo teatre pas Jerzy Grotowskį ir Krokuvoje pas Konradą Swinarskį.

Viso paruošė 113 dramos aktorių ir 50 studentų vokalistų. Operos katedroje nuo 1992 m. jos dėstomą Vaidybą baigė apie 50 studentų vokalistų. Svarbi jos kūrybos sritis – studentų diplominiai spektakliai. Studentų spektakliai gerai įvertinti tarptautiniuose festivaliuose: „Cimbelino" projekte (1992–1993), S. Mrozeko „Serenada" Lione (Prancūzija, 1996), Z. Neimano „Užburtoji kiaušinienė" Bezansone (Prancūzija, 1999). Pastaruosius spektaklius vaidino Operos katedros studentai, su kuriais taip pat pastatė Moliere´o „Tartiufą", Beaumarchais „Figaro vedybas", Janio Rainio „Pūsk, vėjeli", Bernardo Shaw „Sudužusių širdžių namai".

Mokiniai
--------

* Adolfas Večerskis
* Algimantas Norvila
* Algimantas Pociūnas
* Antanas Bernotas
* Antanas Venckus
* Dalia Brenciūtė
* Donata Kielaitė
* Edmundas Leonavičius
* Eimutis Braziulis
* Genovaitė Ciplinskaitė
* Ina Kartašova
* Ingrida Kilšauskaitė.
* Irena Leonavičiūtė
* Irena Žitkutė
* Jonas Braškys
* Julius Dautartas
* Jūratė Onaitytė
* Kristina Gudonytė
* Nijolė Oželytė
* Nina Radaitytė
* Olegas Ditkovskis
* Olga Pocevičiūtė
* Regina Arbačiauskaitė
* Regina Šaltenytė
* Remigijus Sabulis
* Rimanta Krilavičiūtė
* Rimantas Bagdzevičius
* Robertas Vaidotas
* Romanas Savickas
* Saulius Bareikis
* Saulius Kizas
* Sigitas Jakubauskas
* Sigitas Račkys
* Silvija Mieliauskaitė
* Silvija Zinkevičiūtė
* Stasė Ivanauskaitė
* Valdas Žilėnas
* Valentinas Masalskis
* Viktoras Mikulevičius
* Virginija Kochanskytė
* Vladas Radvilavičius
* Vytautas Grigolis
* Vytautas Kernagis
* Vytautas Rumšas

Šaltiniai
---------

1. ↑
2. ↑
3. ↑
| **Vladislavas Čartoriskis** |
| --- |
|  |
| Čartoriskiai |
| Čartoriskiai (herbas) |
| Čartoriskiai (herbas) |
|  |
| Gimė | 1828 m. birželio 3 d.Varšuva |
| Mirė | 1894 m. birželio 23 d. (66 metai)Bulonė-Bainkuras, Paryžiaus priemiestis |
| Tėvas | Adomas Jurgis Čartoriskis |
| Motina | Ana Sofija Sapiegaitė |
| Sutuoktinis (-ė) | le-Vista-Alegre Marija Amparo, Margarita Adelaida |
| Vaikai | Pranciškus Augustas Čartoriskis, Adomas Liudvikas Čartoriskis, Vitoldas Kazimieras |
|  |
|  **Vikiteka** | Vladislavas Čartoriskis |

Vladislavo Čartoriskio portretas
Kunigaikštis **Vladislavas Čartoriskis** (lenk. *Władysław Czartoryski*; 1828 m. birželio 3 d. Varšuva – 1894 m. birželio 23 d. Bulonė-Bainkuras, Paryžiaus priemiestis) – Lenkijos politinis veikėjas emigracijoje, Lenkijos liaudies vadovybės diplomatinis emisaras Prancūzijos, Anglijos, Italijos, Švedijos ir Turkijos vadovybėms. Po tėvo mirties faktiškai tapo konservatyvios XIX amžiaus Lenkijos viršūnės emigracijoje, įsikūrusios Paryžiuje Hotel Lambert, lyderiu.

Biografija
----------

Vladislavas Čartoriskis su pirmąja žmona
Vladislavo Čartoriskio antroji žmona Margarita Adelaida
Kunigaikščių Čartoriskių giminės atstovas, Adomo Jurgio Čartoriskio ir Anos Sofijos Sapiegaitės-Čartoriskos jaunesnysis sūnus.

1863–1864 metais 1863 m. sukilimo metu Nacionalinė vyriausybė (lenk. *Rząd Narodowy*) paskyrė jį savo pagrindiniu diplomatiniu agentu.

Vladislavas Čartoriskis buvo prieš Lenkijos liaudies sąjungą su kitų Europos šalių revoliucinėmis jėgomis. Jis laikė sukilimą klaida, gynė nuomonę dėl Lenkijos sukilėlių veiksmų ribojimo, nes tik ginkluota demonstracija ir užsienio valstybių įsikišimo laukimas dėjo diplomatines pastangas gauti karinės pagalbos iš jų.

Buvo istorijos-literatūros draugijos prezidentu Paryžiuje.

Mirė Paryžiaus priemiesty. Palaidotas šeimos kriptoje Seniavoje.

Šeima
-----

Buvo vedęs du kartus.

Santuokoje, įvykusioje 1855 m. kovo 1 d. su pirma žmona – grafaite le-Vista-Alegre Marija Amparo, Ispanijos karalienės-regentės Marijos Kristinos Burbonės dukterimi, gimė sūnus Pranciškus Augustas Čartoriskis (1858–1893) – palaimintas Romos katalikų bažnyčios kunigas, vienuolis.

1872 m. sausio 15 d. Vladislavas Čartoriskis vedė dar kartą Margaritą Adelaidą, Lui, Nemuro hercogo dukterį, Prancūzijos karaliaus Lui-Pilypo I anūkę. Nuo tos santuokos gimė sūnūs:

* Adomas Liudvikas Čartoriskis (1872–1937) - pirmas Goluchuvo ir Seniavos ordinatas.
* Vitoldas Kazimieras Čartoriskis - pirmas Goluchuvo ordinatas.

Nuorodos
--------

* Władysław Czartoryski
| **Vladislavas Švedas** |
| --- |
| Gimė | 1944 m. liepos 1 d. (78 metai)Maskva, RTFSR, SSRS |
| Tėvas | Nikolajus Švedas |
|  |
| Veikla | partinis ir politinis veikėjas |
| Partija | 1970 m. SSKP |
|  |
| Alma mater | 1967 m. Kauno politechnikos institutas, 1983 m. Vilniaus aukštoji partinė mokykla |

**Vladislavas Švedas** (rus. *Владислав Николаевич Швед*, g. 1944 m. liepos 1 d. Maskvoje) – sovietinis partinis bei politinis veikėjas.

Biografija
----------

1947 m. su šeima atvyko į Lietuvą. 1961–1963 m. Utenos laboratorinių elektros krosnelių gamyklos darbininkas. 1963-1967 m. studijavo Kauno politechnikos institute, inžinierius mechanikas. 1967–1969 m. laboratorinių elektros krosnelių gamyklos technologas, konstruktorius, meistras, baro viršininkas. Nuo 1969 m. komjaunimo darbuotojas, 1970-1975 m. dirbo LLKJS CK. Nuo 1975 m. partinis darbuotojas: 1978-1981 m. LKP Vilniaus miesto Lenino rajono komiteto sekretorius, 1983-1987 m. Vilniaus miesto Spalio rajono komiteto II, nuo 1987 m. I sekretorius. 1983 m. baigė Vilniaus aukštąją partinę mokyklą. 1990–1992 m. LKP (SSKP) Centro komiteto II sekretorius.

1990 m. lapkričio 24 d. – 1991 m. lapkričio 5 d. Aukščiausiosios Tarybos deputatas. Vienas 1991 m. sausio 13 d. perversmo organizatorių, kaltinamas antivalstybinių organizacijų kūrimu, žmonių žudymo organizavimu, žmonių sužalojimu ir kitais nusikaltimais. 1992 m. pabėgo į Baltarusiją, iki 1996 m. gyveno Vitebske. Nuo 1996 m. gyvena Maskvoje. Dirbo Vladimiro Žirinovskio vadovaujamos Liberalų demokratų partijos sekretoriate, 2004 m. liepos mėn. išėjo į pensiją. 2019 m. Sausio 13-osios įvykių byloje pripažintas kaltu ir nuteistas 10 metų laisvės atėmimo bausme.

Yra paskelbęs straipsnių socialiniais, ekonomikos ir politikos klausimais.

Įvertinimas
-----------

* 1978 m. LTSR komjaunimo premija

Šaltiniai
---------

1. ↑  *Vladislavas Švedas*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988. // psl. 229
2. ↑  1990-1992 m. kadencijos Seimo narys
3. ↑
4. ↑
5. ↑  Paskelbtas nuosprendis Sausio 13-osios byloje, 2019-03-27
**Vladimir WeisS**|  |
| Asmeniniai duomenys |
| **Pilnas vardas** | Vladimir Weiss |
| Gimimo data | 1964 m. rugsėjo 22 d. (58 metai) |
| Gimimo vieta | Bratislava, Slovakija |
| Ūgis | 182 cm |
| Klubai |
| Dabar žaidžia | Slovan Bratislava  **vyr. treneris** |
| **Pozicija** | saugas |
| Profesionalūs klubai\* |
| 1984–1986  1986–1993  1993  1993  1994  1995–1996  1996–2000 | Agro Hurbanovo  Inter Bratislava  Prahos „Sparta"  Petra Dronovice  DAC 1904 Dunajská Streda  1. FC Košice Artmedia Petržalka | 126 0(28)004 00(1)014 00(2)031 00(4)024 00(1)050 00(9) |
| Nacionalinė komanda\*\* |
| 1988–19901993–1995 | Čekoslovakija ČekoslovakijaSlovakija Slovakija | 019 00(1)013 00(1) |
|  Treniruotos komandos |
| 1998–1999  1999–2006  2006–2007  2007–2008  2008–2012  2011–2012  2012–2015  2016–2020  2021– | Artmedia Petržalka (asist.)  Artmedia Petržalka  FK Saturn  Artmedia Petržalka  Slovakija Slovakija  Slovan Bratislava  FC Kairat  Gruzija Gruzija Slovan Bratislava |
| \* Skaičiuojama tik pasirodymai ir įvarčiai vietinėje lygoje Duomenys 2022 m. rugsėjo 9 d..
\*\* Nacionalinės komandos pasirodymų irįvarčių duomenys 2022 m. rugsėjo 9 d.. |

**Vladimiras Vaisas** (*Vladimir Weiss*; g. 1964 m. rugsėjo 22 d.) – buvęs futbolininkas iš Slovakijos. Kitados žaidė Čekoslovakijos ir Slovakijos nacionalinėse rinktinėse. Vėliau tapo treneriu. Dabartinis Bratislavos „Slovan" vyr. treneris. Jo sūnus irgi Vladimiras Vaisas (g. 1989 m.), kaip ir jo tėvas (g. 1939 m.).

Karjera
-------

### Futbolininko karjera

Futbolininko karjerą pradėjo Slovakijoje. Pirmuoju klubu galima laikyti Agro Hurbanovo, o 1986–1993 m. rungtyniavo Inter Bratislava.

1993 m. rungtyniavo Čekijoje, atstovavo Prahos „Sparta" ir Drnovicių „Petra" klubams.

1994 m. grįžo į Slovakiją, kurioje rungtyniavo DAC 1904 Dunajská Streda, 1. FC Košice ir Artmedia Petržalka.

### Trenerio veikla

Baigęs futbolininko karjerą, ėmėsi trenerio darbo. Dirbo su Slovakijos, Rusijos, Kazachstano klubais bei Slovakijos ir Gruzijos nacionalinėmis rinktinėmis.

Rinktinės
---------

Buvo kviečiamas į Čekoslovakijos rinktinę. 1993 m. Slovakijai atsiskyrus nuo Čekijos, atstovavo Slovakijos nacionalinei rinktinei.

Laimėjimai
----------

### Futbolininko pasiekimai

su **Artmedia**
Čempionas (2): 2004–2005, 2007–2008 m.
taurės laimėtojas (1): 2008 m.
### Trenerio pasiekimai

**Slovan**
* Čempionai (2): 2020–2021, 2021–2022 m.

**Kairat**
Antroji vieta: 2015 m. Kazachstano čempionate
Taurės laimėtojas (2): 2014, 2015 m.

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| Italija 1990 | ketvirtfinalis | 5 | 0 | 0 | 0 | 0 |

Šaltiniai
---------

1. ↑

Nuorodos
--------

* SOCCERWAY
* Transfermarkt žaidėjo
* Transfermarkt trenerio
* Globalsportsarchive
* national-football-teams
Benino vėliava, pločio ir ilgio santykis 2:3
Benino Liaudies Respublikos vėliava (1975–1990)
**Benino vėliava** buvo įteisinta 1959 metų lapkričio 16 dieną. 1975–1990 metais ši vėliava nebuvo naudojama. Dabartinė Benino Respublikos vėliava dar kartą įteisinta 1990 metų rugpjūčio 1 dieną.

Benino vėliavą sudaro viena vertikali ir dvi horizontalios juostos. Vėliavą sudaro daugeliui Afrikos šalių valstybių vėliavoms būdingos panafrikietiškos spalvos: žalios spalvos vertikali juosta ir geltonos bei raudonos spalvų horizontalios juostos.

Benino vėliavoje žalia spalva simbolizuoja viltį, geltona – turtą, raudona – drąsą.

Istorija
--------

Iki kolonizacijos gyvavusioje Dahomėjos karalystėje buvo naudojami tam tikri šalies simboliai, tarp jų ir vėliavos. Prancūzijai perėmus krašto kontrolę šioje teritorijoje galiojo Prancūzijos administracijos simbolika. Šaliai atgavus nepriklausomybę, buvo įteisinta dabartinė trispalvė, tik 1975–1990 metais, kuomet šalyje vyravo prokomunistinės pažiūros, vėliava buvo pakeista. Ji buvo žalios spalvos su raudona penkiakampe žvaigžde kairiame viršutiniame kampe. Žalia spalva simbolizavo agrarinę valstybę Beniną, raudona žvaigždė revoliuciją, socializmą ir tautų vienybę.

Nuorodos
--------

* Benino vėliava Archyvuota kopija 2006-09-01 iš Wayback Machine projekto. **(**angl.**)**
* Benino vėliava **(**angl.**)**
* Vexilla-Mundi

**Afrikos valstybių vėliavos**

|  |
| --- |
| Alžyras · Angola · Beninas · Bisau Gvinėja · Botsvana · Burkina Fasas · Burundis · CAR · Čadas · Dramblio Kaulo Krantas · Džibutis · Egiptas · Eritrėja · Etiopija · Gabonas · Gambija · Gana · Gvinėja · Kamerūnas · Kenija · Komorai · Kongas · Kongo DR · Lesotas · Liberija · Libija · Madagaskaras · Malavis · Malis · Marokas · Mauricijus · Mauritanija · Mozambikas · Namibija · Nigerija · Nigeris · Pietų Afrika · Pusiaujo Gvinėja · Pietų Sudanas · Ruanda · San Tomė ir Prinsipė · Seišeliai · Senegalas · Siera Leonė · Somalis · Sudanas · Svazilandas · Tanzanija · Togas · Tunisas · Uganda · Vakarų Sachara · Zambija · Zimbabvė · Žaliasis Kyšulys
Britų Teritorijos Indijos vandenyne · Majotas · Reunjonas · Šv. Elena |
| **Valstybių atributika:** Valstybinių vėliavų galerija · Herbai |
| Benis |
| --- |
| Benio upė Bolivijoje Benio upė Bolivijoje |
| **Ilgis** | 1500–1700/1100 km |
| **Baseino plotas** | 266 000 km² |
| **Vidutinis debitas** | 6200 m³/s |
| **Ištakos** | Andai |
| **Žiotys** | Madeira |
| **Šalys** | Bolivijos vėliava Bolivija |
|  |
|  **Vikiteka** | Benis |

**Benis** (isp. *Río Beni*) – upė šiaurinėje Bolivijoje. Prasideda centriniuose Anduose, į šiaurę nuo La Paso, susiliejus Boopio ir Kotakacheso (arba Santa Elenos) upėms, prasidedančioms Realio Kordiljeroje. Teka į šiaurės rytus kirsdama kalnų plynaukštes ir kalnagūbrius giliais tarpekliais. Žemupyje, žemiau Rurenabakės miesto išsilieja į Amazonės žemumą, kur vaga labai vingiuoja, formuoja meandras. Žemupyje – Esperansos slenksčiai. Brazilijos pasienyje, ties Vilja Belja susilieja su Mamore ir sudaro Madeiros upę (Amazonės intakas).

Didžiausi intakai: Koroikas, Tuičis, Emeras, Madidis, Madre de Diosas, Ortonas (kairieji), Ivonas, Genešuaja (dešinieji).

Benio plotis ties Rurenabake – 900 m, didžiausias gylis – 21,3 m. Laivuojama ~800 km (esant aukštam vandens lygiui, tarp Rurenabakės ir Esperansos slenksčių). Vandeningiausia nuo gruodžio iki gegužės.

Benio išsišakojimas Rurenabakėje
Pagrindinės gyvenvietės prie Benio: Palos Blankosas, Rurenabakė, Riberalta.

Šaltiniai
---------

1. 1 2 3  *Beni (Río Beni, Bènis)*. Visuotinė lietuvių enciklopedija, T. III (Beketeriai-Chakasai). – Vilnius: Mokslo ir enciklopedijų leidybos institutas, 2003
2. 1 2  R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome.
3. ↑  Beni River, *Encyclopaedia Britannica*
Karauntuhilas aukščiausia kalnyno ir visos Airijos viršūnė
Koordinatės: 52°01′š. pl. 9°42′v. ilg.﻿ / ﻿52.01°š. pl. 9.70°v. ilg.﻿ / 52.01; -9.70
**Juodųjų Viršūnių kalnynas** arba **Makdžilikudis Rikso kalnynas** (angl. *Macgillycuddy's Reeks*, air. *Na Cruacha Dubha* 'Juodosios viršūnės'), ***Kerio kalnai*** – kalnų masyvas pietvakarių Airijoje ,Kerio grafystėje. Kalnynas, daugiausia sudarytas iš smiltainio, skalūnų ir klinčių, tęsiasi apie 19 km, aukščiausia viršūnė Karauntuhilas (1039 m), kitos Bynkerachas (1010 m) ir Kacheris (1001 m). Taip pat apie 100 kitų, viršijančių 600 m. Kalnus raižo gilūs slėniai ir riasinės Atlanto vandenyno įlankos.

Kalnynas yra Amorikano aukštumoje, Iveraho pusiasalyje, netoli Kilarnio ežerų. Plyti durpynai, plačialapių miškai, viržynai.

Kalnyno pavadinimas kilęs iš XVIII amžiuje gyvavusio airių Makdžilikudžių klano, šios žemės buvo jų nuosavybė.

Šaltiniai
---------

1. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 207
Koordinatės: 77°43′ p. pl. 162°16′ r. ilg.﻿ / ﻿77.717°š. pl. 162.267°r. ilg.﻿ / 77.717; 162.267

Kraujo krioklys, 2006 m.
**Kraujo krioklys** (angl. *Blood Falls*) – kraujo raudonio įšalęs krioklys, esantis viename iš rytų Antarktidos slėnių, Viktorijos žemėje, Teiloro ledyne. Krioklio spalvą lemia geležies oksido turintis sūrus vanduo. Krioklys garsėja ne vien savo spalva, bet ir čia ekstremaliomis sąlygomis išgyvenančiais gyvais mikroorganizmais. Nedidelė versmė, kuri ir sudaro „kraujo krioklius", iš poledinio ežero, nepažeisdama jo ekosistemos, išteka įskilimo ledyne dėka. 

Krioklį 1911 m. atrado anglų geografas Thomas Griffith Taylor, slėnyje tyrinėjęs ledyną. Pradžioje manyta, kad raudoną spalvą krioklio vandeniui suteikia raudondumbliai. Tačiau tikroji priežastis pasirodė kur kas labiau intriguojanti. Pasirodo, prieš milijoną metų Teiloro ledynas po savimi „palaidojo" ežerėlį, kuriame veisėsi senovinių bakterijų bendruomenės. Ežerėlis, kaip nustatė mokslininkai, buvo palaidotas po storu ledo sluoksniu ir tikrąja to žodžio prasme įstrigo laike. Negaudamos saulės šviesos ir deguonies, šios bakterijos yra labai specifinės ir anachronistinės. Po ledynu glūdintis ežeras savo ruožtu pasižymi druskingumu ir geležies klodais. Kraujo kriokliai primena, kokiomis ekstremaliomis sąlygomis gali egzistuoti gyvybė.

Galerija
--------

* Kraujo krioklys ledyno papėdėje, 2013 m.Kraujo krioklys ledyno papėdėje, 2013 m.
* 
*

Nuorodos
--------

* 14 įspūdingiausių pasaulio krioklių
* Po 100 metų įminta ​kraujo krioklių paslaptis Archyvuota kopija 2016-03-10 iš Wayback Machine projekto.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Arklių paradoksas** – paradoksas, kai klaidingai taikant matematinę indukciją įrodoma, jog visi arkliai yra vienos spalvos.

Tarkim, n – arklių skaičius mūsų aibėje. Jei turime tik vieną arklį (n = 1), tai, suprantama, visi arkliai aibėje vienos spalvos. Belieka įrodyti, jog teiginys teisingas bet kokiam arklių skaičiui.

Dabar tarkim, jog turime du arklius. Paimkime vieną jų iš aibės. Gausime vieno arklio aibę, kur, aišku, visi arkliai vienos spalvos. Jei paimsime antrąjį, gausime kitą, irgi vieno arklio aibę, kurioje visi arkliai taip pat vienos spalvos. Klaidingai interpretuojant matematinės indukcijos taisykles, šioje vietoje neva įrodoma, jog bet kokioje dviejų arklių aibėje visi arkliai vienos spalvos – bet kurių dviejų arklių spalva vienoda. Jei bet kurių dviejų arklių spalva vienoda, tai *visi* arkliai yra vienos spalvos.

Paradokso „įrodyme" klaidingai tariama, jog abi aibės, kurios lieka iš dviejų arklių aibės pašalinus vieną arklį, turi bendrų savybių. Iš tiesų to nėra, nes šio aibės neturi bendrų elementų.

Paprastai aiškinant, klaida neatrodo nei labai sudėtinga, nei sunkiai pastebima. Tačiau ji paaiškina ir iliustruoja kitas panašaus pobūdžio matematinės logikos klaidas, kurias aptikti daug sunkiau. Greičiausiai dėl šios priežasties „arklio paradoksas" minimas matematinėje literatūroje.
Šešių arklių kinkinys
**Arklio galia** (AG) – ne SI sistemos galios matavimo vienetas. Nėra vieningo AG apibrėžimo, todėl AG yra nerekomenduotinos ir keistinos kilovatais. Dažnai arklio galioms nusakyti vartojamas neteisingas terminas *arklio jėga*.

Anglakalbiuose kraštuose 1 AG apibrėžiama kaip lygiai 745,69987158227022 W. Tai yra apibrėžimas, kurį naudojo Džeimsas Vatas (*James Watt*), bandydamas parduoti garo mašinas kaip arklių pakaitalą. Jis vadovavosi teiginiu, kad arklys gali kelti 33000 svarų svorį po 1 pėdą per minutę.

Vokietijoje ir Centrinėje Europoje, taip pat ir Lietuvoje, naudojamas arklio galios (vok. *PS*, *Pferdestärke*) apibrėžimas, lygus 75 kgf \* m/s, t. y. 735,49875 W. Kartais šis vienetas vadinamas metrine arklio galia. Kitose šalyse skirtingais laikais buvo naudojama ir kitų AG apibrėžimų, kurie neturėjo tiesinio santykio su vatais, nes buvo apskaičiuojami pagal skirtingus variklio fizinius parametrus, arba pagal sudeginamo kuro išskiriamą galią.

Šis galios vienetas buvo naudojamas iki XX a. vidurio.

Šaltiniai
---------

1. ↑  KARAZIJA, Romualdas. *Fizikos istorija.* Vilnius: Inforastras, 2002, 84 p. ISBN 9955-9578-0-8.
Kinetinės energijos regeneravimo sistema
KERS smagratis
**KERS** (angl. *Kinetic Energy Recovery Systems*) – sistema, kuri sukaupia stabdymo metu išsiskleidžiančią energiją, o ši vėliau gali būti panaudota padidinti bolido variklio galią. Energija gali būti kaupiama kaip mechaninė energija (naudojant smagračius) arba kaip elektros energija (naudojant baterijas ar didelės talpos kondensatorius). Šiuo metu ši sistema yra naudojama Formulės 1 boliduose, o vėliau tikimasi, kad ji bus panaudota tobulinant ir įprastus miesto automobilius.

Sistemos pirmtaką sugalvojo JAV nobelio premijos laureatas fizikas Richard Feynmanas XX a. šeštame dešimtmetyje.

Naudojimas
----------

### Formulė 1

Šiuo metu Formulėje 1 naudojama 60 kW galios KERS sistema, o vieno rato metu sunaudota energija negali viršyti 400 kJ, o naudojimo trukmė negali viršyti 6,6 sekundžių.

Ekipos bandymus su KERS pradėjo po 2008 m. sezono, o privalomai šią sistemą naudoja nuo 2010 m. sezono.

Nuo 2014 m. sezono KERS sistemos galingumas bus padidintas iki 120 kW. Tai bus padaryta dėl naujų variklių formato – 1.6 litrų V6.

Šaltiniai
---------

1. ↑  2009 Formula One Technical Regulations (lt. 2009 m. Formulės 1 techninis reglamentas). Nuoroda tikrinta 2009-04-26.
2. ↑  Gizmag: Formula One KERS explained. Nuoroda tikrinta 2009-04-26.
3. ↑  Formula 1 bosses confirm engines will not change until 2014
Kinetoskopas
**Kinetoskopas** (iš graikų kalbos *kinētos* (*judantis*) + *skopio* (*žiūrėti*) − aparatas greitai kintantiems fotografiniams atvaizdams stebėti, kad susidarytų fotografuotų daiktų judėjimo įspūdis; vienas kinematografijos aparatų pirmtakų. 

1891 m. Tomas Alva Edisonas (*Thomas Alva Edison*) užpatentavo kinetoskopą. Šis prietaisas buvo įdiegtas žaidimų salėse, žmonės galėjo pasižiūrėti trumpus filmukus. Kinetoskopas buvo viešai parodytas 1891 m. gegužės 20 d.
T. A. Edisonas buvo įsteigęs daug kinetoskopo salonų. Kinetoskopai buvo skirti žiūrėti vienam žmogui.

Kinetoskopas buvo panašus į didelę dėžę su okuliaru. Jo mechanizmą varė akumuliatorius. Čia veikė ištisa skridinių sistema. Pro skridinius slinkdavo perforuota maždaug 15 m. ilgio celiulioidinė kino juosta, kurios abu galai sujungti. Įmetus monetą į dėžės angą, variklis imdavo veikti, užsidegdavo lemputė ir pro padidinamąjį stiklą žiūrovas galėdavo matyti du besifechtuojančius vyrus, vaikų žaidimą arba sceneles iš gyvulių ar žvėrių gyvenimo.

Išnašos
-------

1. ↑   http://memory.loc.gov/

Nuorodos
--------

* Kinetoskopo technologija (anglų k.)
* Kinematografijos aparatai (anglų k.)
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Oti |
| --- |
| Oti sausmečio metu, Pendžari nacionaliniame parke, Benine Oti sausmečio metu, Pendžari nacionaliniame parke, Benine |
| **Ilgis** | 900 km |
| **Baseino plotas** | 72 900 km² |
| **Vidutinis debitas** | 500 m³/s |
| **Ištakos** | Atakoros kalnai |
| **Žiotys** | Voltos tvenkinys |
| **Šalys** | Beninas, Burkina Fasas, Togas, Gana |

**Oti** arba **Pendžari** (pranc. *Pendjari*) – upė vakarų Afrikoje.

Oti upė teka Benino, Burkina Faso, Togo ir Ganos teritorijomis. Ištakos yra Atakoros kalų grandinėje, Benine. Upė iš pradžių teka į šiaurę, po to sukasi į pietvakarius. Ties Benino, Burkina Faso ir Togo pasienių trikampiu Oti kerta Benino ir Burkina Faso valstybinę sieną. Po to ji teka šiaurine Togo teritorija pietvakarių kryptimi ir patenka į Ganos teritoriją. Čia upė teka tiesiai į pietus, išilgai Ganos ir Togo pasienio. Galiausiai upė įteka į Voltos tvenkinį Ganoje.

Upė priklauso voltos baseinui, jos ilgis siekia 900 km. Oti baseinas užima 72 900 km² plotą. Didžiausi upės intakai – Kurtiagu, Arli, Dubodo, Singu, Uale ir kiti.

1998–1999 m. (nuo spalio iki kovo) lietingu sezonu šiaurinio Togo teritorijoje, stiprių liūčių metu Oti upėje prasidėjo potvyniai, kurio metu nukentėjo tūkstančiai žmonių.
| *Leather Jackets* |
| --- |
| Leather Jackets viršelis |
| Elton John studijinis albumas |
| Išleistas | 1986 m. spalio 15 d. |
| Įrašytas | 1985–1986 m. |
| Žanras | soft rokas • pop rokas |
| Trukmė | 46:02 |
| Įrašų kompanija | Geffen (JAV)
Rocket (Jungtinė Karalystė) |
| Prodiuseris | Gus Dudgeon |
| Apžvalgos |
| AllMusic 1.5 iš 51.5 iš 51.5 iš 51.5 iš 51.5 iš 5 nuoroda |
| Elton John chronologija |
| 

|  |  |  |
| --- | --- | --- |
| „Ice on Fire"  (1985) |  **„Leather Jackets"  (1986)** | „Live in Australia with the Melbourne Symphony Orchestra"  (1987) |

 |

**„Leather Jackets"** – dvidešimtas britų atlikėjo Elton John studijinis albumas, išleistas 1986 m. spalio 15 d. Tai pirmasis jo albumas, kuris neturėjo jokių singlų, patekusių į Top 40 nei JAV, nei Jungtinėje Karalystėje. Komerciškai tai pats nesėkmingiausias Eltono Džono albumas per visą jo karjerą. Tiesą sakant, 2001 m. Eltonas dainą „Heartache All Over the World" įvardino kaip pačią prasčiausią, kokią jis yra įrašęs. Nors pasak jo, Gus Dudgeonas padarė, ką galėjo, tai lieka jo asmeniškai nemėgstamiausiu albumu (Bernie Taupinas mano, jog „The Big Picture" yra judviejų prasčiausias albumas), taipogi pripažino, jog albumo viršelis buvo įkvėptas baikerių. 

Tai paskutinis albumas, kurį prodiusuoja Gus Dudgeonas. Po gerklės operacijos 1987 metais, Eltonas vėl nusamdo Chris Thomas dirbti prodiuseriu. „Leather Jackets" yra pirmasis albumas, kuriame dainos netrunka ilgiau nei 5 minutės.

Dainų sąrašas
-------------

Visas dainas parašė Elton John ir Bernie Taupin, išskyrus kur pažymėta.

#### Pirmoji pusė

1. „Leather Jackets" – 4:10
2. „Hoop of Fire" – 4:14
3. „Don't Trust That Woman" (Cher, John) – 4:58
4. „Go It Alone" – 4:26
5. „Gypsy Heart" – 4:46

#### Antroji pusė

1. „Slow Rivers" (duetas su Cliff Richard) – 3:06
2. „Heartache All Over the World" – 4:01/4:17
3. „Angeline" (John, Taupin, Alan Carvell) – 3:24 (3:55 CD formate)
4. „Memory of Love" (John, Gary Osborne) – 4:08
5. „Paris" – 3:58
6. „I Fall Apart" – 4:00

  

v • a • r **Elton John studijiniai albumai** 

Empty Sky · Elton John · Tumbleweed Connection · Madman Across the Water · Honky Château · Don’t Shoot Me I’m Only the Piano Player · Goodbye Yellow Brick Road · Caribou · Captain Fantastic and the Brown Dirt Cowboy · Rock of the Westies · Blue Moves · A Single Man · Victim of Love · 21 at 33 · The Fox · Jump Up! · Too Low for Zero · Breaking Hearts · Ice on Fire · Leather Jackets · Reg Strikes Back · Sleeping with the Past · The One · Duets · Made in England · The Big Picture · Songs From The West Coast · Peachtree Road · The Captain & The Kid · The Diving Board · Wonderful Crazy Night
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Gyrinidae** |
| --- |
| Geltonkojis sukutis (Gyrinus natator)Geltonkojis sukutis (*Gyrinus natator*) |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Nariuotakojai  *( Arthropoda)* |
| Klasė: | Vabzdžiai  *( Insecta)* |
| Būrys: | Vabalai  *( Coleoptera)* |
| Pobūris: | Plėšrieji vabalai  *( Adephaga)* |
| Šeima: | Sukučiai  *( Gyrinidae)* |

 |

**Sukučiai** (*Gyrinidae*) – vabalų (*Coleoptera*) šeima, kuriai priklauso smulkūs, vandenyje gyvenantys vabalai. Kūnas ovalus, blizgantis, iki 10 mm ilgio. Akys perskirtos pusiau galvos šoniniais kraštais, todėl atrodo, kad vabalai turi po 4 akis. Priekinės kojos labai ilgos, čiumpamosios, vidurinės ir užpakalinės – plaukiojamosios. 

Suaugėliai ir jų lervos yra plėšrios. Vabalai šiltomis saulėtomis dienomis pulkeliais labai greitai sukasi vandens paviršiuje. Pabaidyti nardo, vilkdami su savimi pilvelio gale sidabrinę oro pūslelę. Lervos prieš virtimą lėliukėmis išropoja augalais ant vandens paviršiaus ir čia gamina kokonus. Žiemoja vabalai.

Pasaulyje yra 13 genčių, apie 700 rūšių. Lietuvoje yra apie 10 rūšių:

* *Gyrinus aeratus*
* *Gyrinus caspius*
* *Gyrinus distinctus*
* *Gyrinus marinus*
* *Gyrinus minutus*
* Geltonkojis sukutis (*Gyrinus natator*)
* *Gyrinus paykuli*
* *Gyrinus substriatus*
* *Gyrinus urinator*
* Ežerinis sukutis (*Orectochilus villosus*)

|  |  |
| --- | --- |
|  | **Vikiteka: Sukučiai** – vaizdinė ir garsinė medžiaga  |
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Vakarinė suknelė, Prancūzijos mados ir technologijų institutas
**Suknelė** – moteriškas drabužis, kurį sudaro išvien sujungta liemenį dengianti dalis ir sijonas.

Priklausomai nuo mados ir moters kuklumo:

* viršutinė suknelės dalis visiškai uždengia pečius ar juos šiek tiek atidengia, ar visiškai apnuogina;
* apatinė suknelės riba gali būti įvairiame aukštyje – prie pat kulniukų, ties blauzdomis ar aukščiau kelių.
* Iš priekinės ir ypač iš nugaros pusės suknelėje gali būti iškirptė (*dekoltė*), visiškai apnuoginanti atitinkamą kūno dalį (nugarą, krūtinę aukščiau krūtų, pilvą).
* suknelė gali būti iš aptempiančio ar pusskaidrio audinio.

Istorija
--------

Moteris su suknele, grojanti arfa
Anksčiau sukneles dėvėjo daugelis moterų, kadangi tai buvo patogu – vienas drabužis uždengia beveik visą kūną. Dažnai jos būdavo vienspalvės, vienodo rašto per visą ilgį. Suknelės buvo dėvimos tiek aukštuomenės, tiek paprastų moterų, kasdien ir švenčių progomis. XIX a. norėdamos pabrėžti savo liemenį, taliją, moterys (ypač aukštuomenės) susijuosdavo dirželiu.

Tačiau XX amžiuje ėmus formuotis drabužių madoms, išaugo sijonų ir liemenių bei palaidinių pasiūla ir pasirinkimas, moterys dažniau ėmė mūvėti kelnes, todėl besirinkdamos drabužius daugelis moterų ėmė vengti vientisos suknelės, kadangi ji suteikia mažiau galimybių pabrėžti savitumą. Be to, suknelė nesuteikia galimybės pabrėžti vien tik krūtinę, taliją ar dubens formą, be to, uždengia kojas – atskira apranga labiau tinkama atskiroms kūno dalims ir jų proporcijoms pabrėžti.

Šiuolaikinės suknelės
---------------------

Šiais laikais sukneles dažniausiai dėvi mergaitės ir jaunos merginos, taip pat jaunoji vedybų metu (balta vestuvinė suknelė). Tačiau suknelė išlieka ir kitų moterų kasdienės aprangos dalimi (dažniau šiltuoju metų laiku), ypač namų aplinkoje, nesirodant viešumoje ir pan.

Nepaisant to, suknelės yra dėvimos aukštuomenėje – madų dizaineriai dabar sukuria itin originalių suknelių – tiek savo forma, tiek ir medžiaga, glaudumu, iškirptėmis. Originaliomis suknelėmis mėgstama pasimėgauti vakarėliuose, pramogų šou ir kt.

Kai kurie erotinio trikotažo gamintojai gamina labai trumpas sukneles, vos pridengiančias sėdmenis, plono pluošto ar pusiau permatomas. Tokios trumpos suknelės nedaug skiriasi nuo ilgesnės palaidinės ar naktinių ir gali sudaryti jaunos, nepatyrusios, mergaitiškos asmenybės įspūdį arba labai gundančios, viliojančios.

Nuorodos
--------

|  |  |
| --- | --- |
|  | **Vikiteka: Suknelė** – vaizdinė ir garsinė medžiaga  |

|  |  |  |  |
| --- | --- | --- | --- |
| 

| Ž • A • RMoteriška apranga ir avalynė |
| --- |
|  |
| 
Aukštakulniai · Bikinis · Kelnaitės · Korsetas · Liemenėlė · Maudymosi kostiumėlis · Mini sijonas · Palaidinė · Pėdkelnės · Siaurikės · Sijonas · Skarelė · Skrybėlaitė · Suknelė |

 |
**Sukčiavimas** - apgaule svetimo turto arba turtinės teisės įgijimas, turtinės prievolės išvengimas arba jos panaikinimas.

Lietuva
-------

Tas, kas apgaule savo ar kitų naudai įgijo svetimą turtą ar turtinę teisę, išvengė turtinės prievolės arba ją panaikino,
baudžiamas viešaisiais darbais arba bauda, arba laisvės apribojimu, arba areštu, arba laisvės atėmimu iki 3 metų (LR baudžiamasis kodeksas, 182 str. („Sukčiavimas") 1 d. XXVIII skyrius „Nusikaltimai ir baudžiamieji nusižengimai nuosavybei, turtinėms teisėms ir turtiniams interesams")[1].

Tas, kas apgaule savo ar kitų naudai įgijo didelės vertės svetimą turtą ar turtinę teisę arba didelės mokslinės, istorinės ar kultūrinės reikšmės turinčias vertybes arba išvengė didelės vertės turtinės prievolės, arba ją panaikino, arba sukčiavo dalyvaudamas organizuotoje grupėje, baudžiamas laisvės atėmimu iki 8 metų (LR BK 182 str. 2 d.).

Tas, kas apgaule savo ar kitų naudai įgijo nedidelės vertės svetimą turtą ar turtinę teisę, išvengė nedidelės vertės turtinės prievolės arba ją panaikino, padarė baudžiamąjį nusižengimą ir baudžiamas viešaisiais darbais arba bauda, arba laisvės apribojimu, arba areštu (LR BK 182 str. 3 d.).

Už LR BK 182 straipsnio 1 ir 3 dalyse numatytas veikas asmuo atsako tik tuo atveju, kai yra nukentėjusio asmens skundas ar jo teisėto atstovo pareiškimas, ar prokuroro reikalavimas. Už LR BK 182 straipsnio 1 ir 2 dalyse numatytas veikas atsako ir juridiniai asmenys.

Vokietija
---------

Vokietijos baudžiamasis kodeksas (StGB) numato laisvės atėmimo bausmę iki 5 metų arba baudą. Sukčiavimo (vok. *Betrug*) veiką apibrėžia VFR BK 263 paragrafas (§ 263). Jį iš viso sudaro 7 dalys.

Šaltiniai
---------

1. ↑  LR baudžiamasis kodeksas
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

 Valstybės vėliava. Proporcijos – 2:3
**Oficiali Gruzijos (*Sakartvelo*) vėliava**, *Penkių kryžių vėliava* – baltame stačiakampyje simetriškas raudonas su galais iki kraštų kryžius, aplink jį baltuose vėliavos kampuose keturi raudoni mažesni lygių galų kryžiai.

Atkurta 2004 m. sausio 14 d. po apytiksliai 500 metų. Tai viduramžių Gruzijos karalystės vėliava.

Vėliavos istorija
-----------------

"**Penkių kryžių vėliava**" buvo naudojama jau XIII amžiuje. Pagrindinis vėliavos elementas – Šv. Jurgio kryžius (dar naudojamas Anglijos vėliavoje), kuris vadinamas Gruzijos sergėtoju. Pagal heraldikos specialistą Giorgi Gabeskiria, keturi papildomi kryžiai pridėti valdant Jurgiui V, kuris išvarė mongolus. Tuo metu panaudotas Jeruzalės kryžiaus atitikmuo, kaip šventos žemės simbolis, kuris panašus į didelį kryžių apsuptą keturiais mažesniais.

1991 m. atsiskyrus nuo Tarybų Sąjungos, vėliavą pradėjo naudoti Gruzijos patriotai. Daugelis gyventojų norėjo atkurti šią vėliavą kaip šalies valstybingumo simbolį, bet Gruzijos parlamentas jos nepatvirtino. Prezidento Eduardo Ševardnadzės (*Eduard Shevardnadze*) iniciatyva buvo paliktas 1990 metų vėliavos variantas. Šią vėliavą, kaip opoziciją Eduardo Ševardnadzės vykdomai politikai, naudojo oponuojančios partijos.

2004 m. sausio 14 d. dabartinė vėliava galiausiai buvo patvirtinta parlamente ir formaliai įteisinta sausio 25 tuometinio prezidento Micheilo Saakašvilio.

Ankstesnės Gruzijos vėliavos
----------------------------

Gruzijos vėliava, 1918-1921 m. 1990-2004 m.
### Nepriklausomos Gruzijos vėliava (1918-1921, 1990-2004)

1918–1921 Gruzijos respublika buvo patvirtinusi trispalvės vėliavos variantą (žr. dešinėje). Vėliavos autorius – Jakobas Nikoladzė – tapytojas. Sovietams okupavus Gruziją 1921 ir 1990 m. Lapkričio 14 d. tapus TSRS dalimi, vėliava buvo panaikinta.

### Gruzijos TSR (1921-1990)

Gruzijos TSR vėliava, 1921-1990
Šiuo laikotarpiu buvo įteisintas vėliavos variantas adaptuotas pagal to meto TSRS esamų vėliavų pavyzdžius. Raudono lauko viršuje – žydra juosta, kairiame viršutiniame kampe tos pačios spalvos saulės motyve kūjis ir pjautuvas.

  


**Europos valstybių vėliavos**

|  |
| --- |
| Airija · Albanija · Andora · Armėnija · Austrija · Azerbaidžanas · Baltarusija · Belgija · Bosnija ir Hercegovina · Bulgarija · Čekija · Danija · Didžioji Britanija (JK) · Estija · Graikija · Gruzija · Islandija · Ispanija · Italija · Juodkalnija · Kazachstanas · Kipras · Kroatija · Latvija · Lenkija · Lichtenšteinas · Lietuva · Liuksemburgas · Makedonija · Malta · Moldavija · Monakas · Norvegija · Nyderlandai · Portugalija · Prancūzija · Rumunija · Rusija · San Marinas · Serbija · Slovakija · Slovėnija · Suomija · Švedija · Šveicarija · Turkija · Ukraina · Vatikanas · Vengrija · Vokietija |
| **Valstybių atributika:** Valstybinių vėliavų galerija · Herbai |

 


|  |  |
| --- | --- |
|  | **Vikiteka: Gruzijos vėliava** – vaizdinė ir garsinė medžiaga  |